
מדינת ישראל
משרד החינוך 
אגף בכיר, תפעול רכש ולוגיסטיקה
אגף רכש, מכרזים והתקשרויות

ירושלים, ‏17 דצמבר  2025
כז' כסלו תשפ"ו

מכרז פומבי מס' 33/12.2025 : שירותי אבטחת מתקנים וניהול משימות אבטחה

הבהרה 1
סיכום תשובות לשאלות שהגיעו עד לתאריך 15.12.2025

להלן טבלה בה מפורטות שאלות ותשובות בנושא המכרז שבנדון, כפי שנתקבלו בכתב במשרדי אגף הרכש 

	סידורי
	מס' הסעיף אליו מתייחסת השאלה
	עמוד
	שאלה
	תשובה

	1. 
	כללי
	
	בקשה לדחיית המועד האחרון להגשת ההצעה ב-14 ימי עבודה
	הבקשה נדחית

	2. 
	2.5.8
	5
	נבקש להקטין את הדרישה מ- 5 שנים אחרונות ל- 3 שנים אחרונות היות וזה זמן ממוצע של מכרז. 
	הבקשה לשינוי מתקבלת.
הסעיף משתנה כדלקמן:
על המציע להיות בעל ניסיון של לפחות 3 שנים במהלך ה-5 שנים האחרונות ב- 5 שנים אחרונות לפחות, במתן שירותי ניהול משימות אבטחה עבור גופים ציבוריים (לצורך מכרז זה גוף ציבורי כולל: משרדי ממשלה, חברות ממשלתיות, חברות ציבוריות, רשויות מקומיות)  וזאת בהיקפים השנתיים הבאים:
1. השירותים ניתנו ללפחות 3 לקוחות שונים שהינם גופים ציבוריים כמוגדר לעיל.  
2. במסגרת מתן השירותים הופעל לכל אחד מהלקוחות שלעיל לפחות מנהל משימת אבטחה אחד שהועסק במשרה מלאה.
בעקבות שינוי דרישת הסף  בנושא ניהול משימות אבטחה, תוקנה חוברת להגשת ההצעה והטבלאות להשוואת ההצעות

	3. 
	4.4
	8
	היכן בחוברת הצעת המחיר ניתן להגיש הצעת מחיר על מנהלי היחידות ומתאמי האבטחה?
האם הספק הזוכה יגבה מהמשרד את שעות עבודתם?
מה שכרם החודשי נכון להיום?
האם נדרש לספק רכב גם למתאם האבטחה, מבוקש לקבל פירוט של תחומי אחריותו של מתאם האבטחה.
	לא נדרש להגיש הצעת מחיר עבור שכר מנהלי יחידות האבטחה ושל מתאם האבטחה.
הספק יקבל את שכרם בתוספת התקורה המוצעת.
מתאם האבטחה לא נדרש לקבל רכב.
פירוט תחומי האחריות מפורטים בסעיף

	4. 
	ס' 4.4.4 ה. (5)
	10
	מבוקש מהמשרד לשלם לספק את הוצאות השימוש ב"נתיב המהיר" ו"מנהרות הכרמל" בשיטת "גב אל גב" כנגד ביצוע בפועל, שכן לא ניתן להעריך את העלות היות ומדובר בחיוב משתנה שעלול להגיע לאלפי שקלים בחודש. או לחלופין להגביל את השימוש לסכום קבוע חודשי.
לדוג' עד 1,000 ₪ בחודש או לחילופין כל סכום אחר שמקובל עליכם ותציינו אותו.
וזאת לשם שווין תמחור בין כל המציעים.
	הבקשה נדחית
על המציע לקחת בחשבון עלות זו בהצעתו.

	5. 
	ס' 4.4.4 ה. (5)
	10
	נבקש להגביל את הוצאות החנייה (פנגו, סלופארק וכו') לסכום של עד 650 ₪ חודשי או לחילופין לכל סכום אחר אשר מאושר על ידכם.
	הבקשה נדחית
על המציע לקחת בחשבון עלות זו בהצעתו.

	6. 
	ס' 4.4.4 ה. (6)
	10
	נבקש לקבל ממוצע ק"מ ברמה החודשית/שנתית עבור כל רכב.
כמו כן, נבקש לקבל את כמות הק"מ כיום ברכבים ברמה החודשית / שנתית עבור כל רכב.וזאת לשם שווין תמחור בין כל המציעים.
	כמות הק"מ אינה אחידה ומשתנה בין בעלי התפקידים.
 

	7. 
	סעיף 4.5.3
	11
	מבוקש מהמשרד להכיר בזמן ההתארגנות כשעות עבודה לכל דבר ועניין ולאפשר לספק לגבות מהמשרד את שעות ההתארגנות בהתאם להצעת המחיר.
מכרז זה כפוף להוראות התכ"ם באגף החשב הכללי שעיקרן הוראה למשרדים לשלם את עלות השכר במלואה לספקים ולהשאיר את התחרות בין המציעים על התקורה והרווח בלבד.
במצב הקיים בסעיף המשרד מעמיד לתחרות את שעות העבודה בזמן התדריך בכך שהוא מבקש להעמיס את עלותו.
משרדי הממשלה השונים משלמים במכרזי האבטחה את זמני ההתארגנות על פי ביצוע בפועל וזאת בנוסף על האמור לעיל כדי לא להעמיס על המשרד עלויות שלא לצורך.
	הבקשה נדחית
זמני ההתארגנות לא ייספרו כחלק משעות האבטחה לתשלום.
על המציע לקחת בחשבון עלות זו בהצעתו.

	8. 
	4.5.3

4.5.8
	11
	המשרד מזמין שירותים רבים בשעות נוספות לדוגמה משמרת של 12 שעות בבניין אדגר 360 בתפקידי אבטחה שונים.
דוגמה נוספת היא שעה שמינית בכל משמרת לילה.
מבוקש מהמשרד להבהיר כי ישלם את השעות הנוספות לספק על פי ביצוען בפועל. מבוקש להבהיר אילו מהמתקנים אינם ניגשים לתחבורה ציבורית?
	התשלום לקבלן יהיה על פי התעריפים שהוגדרו במכרז.
הקבלן מחוייב לשלם לעובדיו על פי חוק לרבות עבור שעות נוספות. על המציע לקחת בחשבון בהצעות את התשלום עבור שעות נוספות.
[bookmark: _GoBack]במכרז מופרטים המתקנים בהם מתבצעת פעילות האבטחה והכתובות שלהם באחריות המציע לבדוק קיום תחבורה ציבורית.

	9. 
	4.5.8
	12
	לאור ניסיוננו ,היקף הפעילות בפועל באזורים ירושלים ות"א עומד על 5,000 שעות בכל אזור. נתונים אלה חורגים באופן משמעותי מטבלת התקנים המפורטת במכרז.
מאחר והעלויות של מנהלי היחידות מועמסות על היקף שעות הפעילות קיימת חשיבות מהותית לדייק את הנתונים. נבקש הבהרה בסוגיית התקנים. 
	במכרז מפורטות שעות הפעילות של כל אחד מבעלי התפקידים ומפורטות סה"כ השעות המשוער בשנה לכל סוג בעל תפקיד.
במהלך כל תקופת התקשרות ייתכנו שינויים בכמות השעות.

	10. 
	סעיף 3

סעיף 7
	14
	מבוקש להבהיר כמה עוזרי מנהלי אבטח נדרש לתמחר בהתקשרות כולה? האם יש לשם לעוזרי האבטחה בכל חודש תוספת קבועה של 30 שעות או לפי ביצוע השעות בפועל אם התקיימו.
מבוקש להבהיר אם ניתן לשלם שכר מינימום בקורס הבסיסי?
	על המציע לקחת בחשבון בהצעתו  30 שעות (על פי שכר שעת איש האבטחה שימונה) כתוספת קבועה לאחראי לוגיסטיקה בכל יחידה.
לא ישולם עבור שעות אלו בנפרד במסגרת שעות אבטחה.
עבור ההכשרות ואימוני שמירת הכשירות, השכר המשולם לעובד הינו שכר שעת אבטחה כפי שהוגדר במכרז  ולא על פי שכר המינימום או כל תעריף אחר.

	11. 
	ס' 4.5.9 (ו)
	15
	נבקש הבהרה האם נדרש לספק לכל מאבטח "מייצב קת דגם F.A.B KPOS G2"?
	לא.
בטבלה המצורפת במכרז מפורט כתב הכמויות.
הכמויות הרשומות הן על פי יחידות ולא לפי איש אבטחה.

	12. 
	ס' 4.5.11 (12)
	16
	נבקש לקבל מפרט תכולה מבוקש עבור תיק ע"ר תקן מד"א, בשוק ישנם מס' סוגים שונים תוך סיווג לתחום הפעילות (רכב, מוסד חינוכי, מפעלים וכו').כמו כן, האם תיק הע"ר נדרש לכלול "אפיפן"?
במידה וכן, נבקש לדעת כמה זריקות בכל תיק?
	התכולה המבוקשת הינה על פי תקן מד"א במוסד חינוכי.
בכל תיק נדרש 3 מזרקים המכילים בתוכו חומר "אפיפן".

	13. 
	ס' 4.5.11 (16)
	16
	נבקש לקבל דגם מבוקש ומאושר או שוו"ע.
לחלופין נבקש לקבל מפרט מלא ומבוקש עבור מצלמות הגוף.
	הדגם הרשום במכרז הינו הדגם המאושר על ידי הגופים המנחים.

	14. 
	ס' 4.5.11 (16)
	16
	נבקש לקבל דגם מבוקש עבור "עמדת פריקה".
	8p  ds-2/s1-m01

	15. 
	ס' 4.5.12
	17
	נבקש לדעת האם מערכת "איזיגארד" עונה על דרישות סעיף זה עבור מערכת ניטור.
	כן היא עונה על הדרישות במכרז

	16. 
	4.9
	20
	בסעיף 4.9 למכרז פורסם היקף פעילות משוער שנתי בחלוקה למחוזות.
מבדיקת הנתונים וסיכום השעות עולה כי קיים פער משמעותי בין היקף הפעילות המשוער לבין טבלת התקנים המפורטת בסעיף 4.5.8 למכרז
נבקש להבהיר מהו היקף הפעילות המחייב לצורך הגשת הצעה, והאם בכוונת המשרד לעדכן את היקף הנתונים כך שתהיה הלימה בין הסעיפים 
	ראה תשובה לשאלה 9 לעיל

	17. 
	4.9
	20
	נבקש לקבל אומדן בדבר היקפים שנתיים עבור אבטחת המתקנים וניהול המשימה. 
	ראה תשובה לשאלה 9 לעיל

	18. 
	סעיף 4.9
	20
	האם שעות מתאם האבטחה בגביה?
האם שעות מנהל היחידה בגביה? מבוקש להוסיף הערכת שעות לתפקיד זה
מבוקש לקבל את נתוני השעות שבוצעו בפועל במחוזות לפי החלוקה בסעיף הנדון לתפקידים בחציון הראשון של שנת 2025.
מבוקש לקבל את מצבות כח האדם נכון להיום בכל מחוז על מנת לתמחר בצורה מדויקת  את היקפי ההכשרות והרעננים שיש להעמיס. 
	1. שעות מתאם האבטחה הינן חלק משעות האבטחה שישולמו בשיטת "גב אל גב" ויש לשלם עבורם על פי האמור במכרז.
2. בטבלה בסעיף 4.5.8 יש פירוט שעות העבודה של מנהלי היחידות. יש לציין כי התשלום לקבלן עבור מנהלי היחידות אינו לפי שעות אלא שכר חודשי.
3. מצבת כח האדם הנדרשת ראה תשובה לשאלה 9 לעיל

	19. 
	4.7.9
	20
	האם הגעת הטכנאי והחלפת הרכיבים הינה בתשלום גב אל גב?
באם נדרש לתמחר שירות תיקונים כולל חלפים - יש להעביר כתב כמויות כולל יצרן ודגמים של כלל הרכיבים שנדרש לתת להם שירות על מנת שאפשר יהיה לתמחר את זה.
	התשלום אינו "גב אל גב".
באחריות הטכנאי להשמיש  לרבות החלפת חלקים במערכת ההתרעה. על הקבלן לקחת בחשבון עלויות אלו בהצעתו.

	20. 
	סעיף 4.9
	21
	מבוקש להבהיר אם 30% צמצום הפעילות הצפוי מתייחס למחוז ירושלים בלבד?
האם ההוצאות הקבועות כגון שעות מנהל/מתאם/עוזר , ציוד יחידתי/ מבצעי יופחתו בהתאמה לאחוז צמצום הפעילות?
	השינויים בפעילות עשויים להיות במחוז ירושלים ו/או בכלל הפעילות במכרז.
ככל שיהיה שיונו בהיקף הפעילות ההוצאות הקבועות לא ישתנו.

	21. 
	6
	28
	בהמשך לפרסום חטיבת האבטחה בנושא שינוי רמות אבטחה ,נבקש את הבהרת המשרד בדבר השלכות השינוי על דרישות המכרז.
	השינוי לא קיבל תוקף- לכשיתקבל אנו נפעל על פי הנחיות הגוף המנחה

	22. 
	6.18
	32
	שכר מנהלי היחידות בעל השפעה ישירה על התמחור.
על מנת לצמצם את הסיכון הן על המציעים והן למשרד, נבקש לאשר הגשת הצעת מחיר נפרדת לרכיב זה.
	כמפורט בסעיף 16.8.1 המציע נדרש לתת אחוז תקורה כולל ואחיד על שירותי האבטחה לרבות על שכר מנהלי היחידות שנקבע בסעיף 6.18 למכרז

	23. 
	6.20.5
	33
	מבוקש מהמשרד להוסיף סעיף בדבר התוספת שישלם המשרד עבור השעות הנוספות אותן הוא מזמין מהספק?
	התשלום לקבלן כולל את כל העלויות לרבות שעות נוספות שיידרשו.

	24. 
	6.21
6.22
	34
	האם נדרש להעסיק עובדי מנהלה ייעודיים לטובת ההתקשרות הנדונה בלבד? אם כן מה שכרם ?
האם הספק נדרש להשכיר משרדים ייעודיים  להתקשרות זו בלבד? אם כן, היכן?
	לא נדרש להעסיק לצורכי הפרוייקט עובדי מינהל כנ"ל לא נדרש להשכיר משרדים ייעודיים.

	25. 
	כללי
	34
	מכרזי האבטחה במשרדים הממשלתיים המקבילים מעניקים למאבטחים בחצרם זכאות לסבסוד ארוחות בסך של 22 ₪ כולל מע"מ ליום עבודה באמצעות כרטיס סליקה.
מבוקש מהמשרד ככלי לשימור עובדי האבטחה ולשיפור תנאי העסקתם להוסיף דרישה במפרט לסבסוד ארוחות למאבטחים. 
	מאושר.

המשרד יפעל בהתאם לאמור בהוראת התכ"ם

	26. 
	ס' 2.15
נספח מספר 6
	103
	נבקש לקבל עלויות כיום (או עתידיות) של מנוי לחניון במשרד הראשי וכן בשאר המתקנים בהם נדרש לעשות מנוי / הסדרי חנייה.

	ראה תשובה לשאלה 5 לעיל.
המשרד לא מנהל עלויות אלו עבור הקבלנים

	27. 
	סעיף 9

	113
	הצעת המחיר לא ברורה, מבוקש להבהיר:
1. למה מתכוון המשרד כאשר הוא מבקש " אחוז תקורה אחיד מסכום החשבונית החודשית"? 
2. האם התכוון המשרד לאחוז תקורה אחיד מעלות המעביד החודשית?
3. במכרזי אבטחה במשרדי ממשלה נהוג לבקש אחוז תקורה אחיד מעלות המעביד לכל תפקיד (שכר +תנאים סוציאליים) לשעת עבודה, האם לכך התכוון המשרד? 
	הצעת המחיר הינה עבור אחוז תקורה על החשבון החודשי של הספק.
החשבון החודשי כולל את כל תשלומי "גב אל גב" עבור עובדי האבטחה ותשלום השכר למנהלי יחידות האבטחה.

	28. 
	סעיף 9
	113
	מבוקש להבהיר שאין לכלול את המע"מ באחוז התקורה האחיד.
המע"מ יתווסף לחשבון כחוק.
	סכום התקורה יחויב במע"מ כדין

	29. 
	10א' עד 10 ד'
	114
	מבוקש להסיר את רכיבי הגב אל גב מהטבלה, לא ניתן להעריך את עלותם. 
מבוקש להתאים את הטבלאות לפי הוראת החשכ"ל המעודכנת.
בנוסף, נוכחותם בטבלה מעוותת את טבלת עלויות השכר, זאת בעיקר אם יחליט המשרד כי התחרות בהצעת מחיר תהיה אחוז תקורה מעלות המעביד בטבלה, אזי על המשרד לחסום את האפשרות למלא את עלות מרכיבי הגב אל גב בטבלה.
מבוקש לאפשר לסכום את סה"כ עלות לפי שנה בטבלה גם בשנה הראשונה והשנייה.
מפנים את עורך המכרז למכרז לאבטחת בית השר שפורסם בשנה שעברה ע"י המשרד שם לא היה ניתן לפרט את רכיבי הגב אל גב בטבלה והצעת המחיר הייתה לפי עלות מעביד שנה 1 
	הבקשה נדחית.

הטבלאות תואמות להוראות התכ"ם כמפורט במכרז





בכבוד רב,
אורנה מיטמיגר
מנהלת אגף רכש מכרזים והתקשרויות

